CELEX: 62020TN0208
Language: hr
Date: 2020-04-09 00:00:00
Title: Predmet T-208/20: Tužba podnesena 9. travnja 2020. – JH protiv Europola

8.6.2020   
            
            
               HR
            
            
               Službeni list Europske unije
            
            
               C 191/38
            
         
      Tužba podnesena 9. travnja 2020. – JH protiv Europola
      (Predmet T-208/20)
      (2020/C 191/52)
      Jezik postupka: njemački
      
         Stranke
      
      
         Tužitelj: JH (zastupnik: M. Quaas, odvjetnik)
      
         Tuženik: Agencija Europske unije za suradnju tijela za izvršavanje zakonodavstva (Europol)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi nezakonitost odluke tuženikove direktorice od 2. travnja 2019. kojom se tužitelja s trenutačnim učinkom razrješuje dužnosti vođenja organizacijske jedinice GDPT (zaštita osoba) odjela Governance Directorate Europskog policijskog ureda Europol i
               
            
                  —
               
               
                  tuženiku naloži da tužitelju isplati naknadu neimovinske štete utvrđivanje iznosa koje se prepušta Općem sudu.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeće tužbene razloge.
      
                  1.
               
               
                  Povreda Europolovog Pravilnika o osoblju
                  Tužitelj ističe da ne postoje pretpostavke za spornu disciplinsku mjeru u skladu s Europolovim Pravilnikom o osoblju. Tuženik je ignorirao važeće odredbe Pravilnika o osoblju i pokušao opravdati donesenu disciplinsku mjeru (tek) mjesecima kasnije retroaktivnom odlukom o preraspoređivanju i pozivajući se na reorganizaciju.
               
            
                  2.
               
               
                  Narušenje zdravlja i nesposobnost za rad
                  Nadalje, tužitelj zahtijeva naknadu neimovinske štete jer smatra da je utvrđeno da mu je zdravlje narušeno zbog nezakonite mjere i da mu je time onemogućena daljnja profesionalna aktivnost.